6. ΝΟΜΟΣ 6254 της 25/27 Αυγ. 1934 Περί συμπληρώσεως και τροποποιήσεως των νόμ. 1555 και ΣΙΒ΄ περί διοικήσεως των δημοσίων εσόδων και εξόδων και περί Δημοσίου Λογιστικού του Κράτους.  Άρθρ.4.-1.Ειδικά ταμεία και Υπηρεσίαι ή οργανισμοί, έχοντα ως προορισμόν την εκπλήρωσιν γενικών του Κράτους σκοπών, υποχρεούνται, είτε αποτελούσι νομικά πρόσωπα δημοσίου δικαίου είτε μη, να υποβάλλωσιν εις την Βουλήν, μέσω του υπουργού των Οικονομικών, τον προϋολογισμόν των εσόδων και εξόδων αυτών.  2.Οι ειδικοί ούτοι προϋπολογισμοί συνάπτονται εν παραρτήματι εις τον προϋπολογισμόν του Κράτους, μεθ’ ου και υποβάλλονται εις την Βουλήν προς κύρωσιν.  Άρθρ.20.-Αι διατάξεις του παρόντος νόμου τίθενται εν ισχύϊ δια διαταγμάτων.  Πάσαι αι διατάξεις του νόμ. 6254 πλην του άρθρ. 4 και της παραγρ. 4 του άρθρ. 7 (τελευταία παράγραφος άρθρ. 14, 34 και 40 νόμ. 1555), ετέθησαν εν ισχύϊ δια του Π.Δ. 10 Οκτ. 1934/8 Ιαν. 1935 από της δημοσιεύσεως τούτου.  Αι λοιπαί διατάξεις δέον να θεωρηθώσι καταργηθείσαι δια του άρθρ. 107 Ν.Δ. 321/1969 (ανωτ. σελ. 62). 